Per Gunnar Gabrielsen

Per Gunnar Gabrielsen (født 15. oktober 1947) er en norsk politisk aktivist, historiker og  journalist. Han er også utdannet som rørlegger og brannmann.

Gabrielsen var en av lederne i den norske ml-bevegelsen på 1970-tallet. Han var sentral i Norges Kommunistiske StudentforbundAlf Skjeseth: Sykle på vatnet. Historia om Klassekampen. Side 45. Samlaget (2011) ISBN 978-82-521-7538-7 og AKP(m-l).  I 1971 satt han som leder for Rød Front-styret i Det Norske Studentersamfund i Oslo.

I 1984 reiste  han  og  journalist Trine Lynggard i en PLO-båt med geriljasoldater fra Kypros til Tripoli i Libanon. De fikk tilgang til den da isolerte og tungt bevokta palestinske lederen Yasir Arafat og kunne rapportere hjem til sin avis Klassekampen.Alf Skjeseth: Sykle på vatnet. Historia om Klassekampen. Side 85. Samlaget (2011) ISBN 978-82-521-7538-7

I 2009-2010 var Gabrielsen blant deltagerne i ICE Fimbul-ekspedisjonen til Dronning Maud Land i Antarktis, der målet var å studere isforhold og issmelting.

Han har på 2000-tallet vært bosatt i Sverige, sør på Gotland. Der har han arbeidet som lærer.

 Bibliografi 
 Gerilja-krigføring i Norge, Oktober, Oslo (1981)
 Et sterkt, uavhengig forsvar!, Oktober, Oslo (1981)
 Opprør på Filippinene : en studie av amerikansk nykolonialisme og den folkelige kampen mot undertrykkelsen  (sammen med Peder Martin Lysestøl), Studietjenester, Oslo (1990)

 Referanser 

Kategori:AKP-politikere
Kategori:RV-politikere
Kategori:Formenn av Det Norske Studentersamfund
Kategori:Brannkonstabler
Kategori:Norske rørleggere